section_heading: Životopis
paragraph_text: Rođen je 3. srpnja 1951. u mjestu Bare, Župa Solakova Kula, kod Konjica. Teološki studij završio je na Vrhbosanskoj visokoj teološkoj školi u Sarajevu. Za svećenika Vrhbosanske nadbiskupije zaređen je 29. lipnja 1977. Nakon toga obavlja službu župnog vikara u župi Komušina, kod Teslića, a potom biva upućen na studij kanonskog prava u Rim, gdje postiže doktorat. Nakon povratka iz Rima obavlja službu profesora na Vrhbosanskoj visokoj teološkoj školi te službu rektora od 1989. do 1993. godine. Naslovnim biskupom Selije (Selje, Norveška) i pomoćnim biskupom vrhbosanskim imenovan je 27. studenoga 1993. Za biskupa ga je zaredio kardinal Vinko Puljić, nadbiskup i metropolit vrhbosanski, 6. siječnja 1994., u sarajevskoj katedrali.